Odina Əliyeva

**Odina Əliyeva** (bir müddət: *Bayramova*; ) — azərbaycanlı voleybolçu, Azərbaycan qadın milli voleybol komandasının kapitanı və Jakarta Elektrik PLN komandasının üzvü.

Voleybol üzrə Azərbaycan Superliqasının 2015–2016-cı illər mövsümünün "ən yaxşı top qəbul edən"i, mövsümün final mərhələsinin isə "ən dəyərli oyunçusu" seçilib.

2016-cı ildə qadın voleybolçular arasında İtaliya A seriyasında VIII turun oyunları çərçivəsində, üzvü olduğu "Il Bisonte Firenze" və "Yamamay" klubları arasında keçirilən qarşılaşmanın "ən dəyərli oyunçu"su seçilib. Türkiyənin "Seramiksan" voleybol komandasına transferi zamanı, İtaliyanın "iVolleyMagazine" idman jurnalı onu, *"Marko Bracçinin *(komandanın məşqçisi)* Il Bisonte Firenzesinin ən böyük qəhramanlarından biri"* adlandırıb.

Bütün zamanların, ən yaxşı 55733 nəfər qadın valeybolçuları arasında 812.85 xalla 1412-ci yerdə, 2023-cü ilin 18407 nəfər ən yaxşı qadın voleybolçuları arasında isə 40 xalla, 179-cu yerdədir.

## Bioqrafiyası
Odina Əliyeva 22 may 1990-cı ildə Özbəkistanın Buxara vilayətinin, Navoy şəhərində doğulub.

## Klub karyerası

### 2010. Şahdağ-Şirvan QVK
Odina Əliyeva peşəkar karyerasına 2010-cu ildə Şahdağ-Şirvan QVK ilə başlayıb. Həmin il, 2010–2011 mövsümündə Şahdağ-Şirvanla Voleybol üzrə Azərbaycan Superliqasında debüt edib.

### 2010. Bakı VK
2010-cu ildə karyerasına Bakı VK ilə davam edib.

### 2011–2012. Azərreyl QVK
2011-ci ildə CEV Qadınlar Çempionlar Liqasında 1/4 finala qədər yüksəldiyi Azərreyl QVK-a transfer olub. Həmin il yüksək peşakarlığına görə ilk dəfə Azərbaycan qadın milli voleybol komandasına dəvət alıb və milli komandanın tərkibində Qadınlar arasında voleybol üzrə Avropa çempionatına qatılıb.

### 2012–2014. Azəryol QVK
2012-ci ildə üç mövsüm şərəfini qoruduğu Azəryol VK komandası ilə müqavilə bağlayıb. Azəryol VK ilə Odina Əliyeva Voleybol üzrə Azərbaycan Superliqasında ikincilik, CEV Qadınlar Çempionlar Liqasında isə yarımfinal qazanıb.

### 2014–2016. Azərreyl QVK
2014-cü ildə yenidən Azərreyl QVK-a transfer olub. 2015–2016-cı illər mövsümünün "ən yaxşı top qəbul edən"i, mövsümün final mərhələsinin isə "ən dəyərli oyunçusu" seçilib.

### 2016. Halkbank və Idmanocağı
2016-cı ildə ilk dəfə Azərbaycan Superliqasından ayrılmağa qərar verib və Türkiyənin Xalqbank, qısa müddət sonra isə İdmanocağı Voleybol Komandası ilə razılığa gəlib. Lakin mövsüm başlamadan öncə müqavilədən imtina edib və İtaliyaya üz tutub.

### 2016–2017. Il Bisonte Firenze
Türkiyənin "İdmanocağı" və "Halkbank" klubları ilə bir çox problemlərdən sonra Odina Əliyeva İtaliyaya köçüb. Çox keçmədən İtaliyanın idman saytları xəbər verib ki, Bayramova A1 seriyasının başlamasına bir neçə gün qalmış Il Bisonte Firenze ilə müqavilə imzalayıb.

### 2017–2018. Seramiksan
2017-ci ildə, bir illik müqavilə əsasında Türkiyənin "Seramiksan" voleybol komandasına transfer olub.

### 2022–. Jakarta Elektrik PLN
2022-ci ilin yanvarında İndoneziyanın Jakarta Elektrik PLN qadın voleybol komandası ilə bir illik müqavilə imzalayıb. 2023-cü ildə komanda rəhbərliyi Odina ilə yenidən müqavilə təklif edib və müqavilə baş tutub. Hal-hazırda həmin komandanın əsas hücumçusu hesab olunan Odina Əliyeva 15 nömrəli forma ilə çıxış edir.

## Milli komanda karyerası

### 2018 Voleybol üzrə Qadınlararası Dünya Çempionatı
30 Sentyabrda Şimali Koreya millisi ilə keçirilən oyunda 27 zərbəsindən 13-ü, 19 dəfə yerinə yetirdiyi servisdən 2-si, 50 hücum cəhdindən 16-sı xalla nəticələnib. 2 Oktyabrda Rusiya millisi ilə keçirilən oyunda, 22 zərbədən 7-i, 33 hücum cəhdindən 8-i xalla nəticələnib. Oyun nəticəsinə görə Kseniya Parubets 13 xalla Rusiya yığmasının ikinci ən yaxşı oyunçusu, Odina Əliyeva isə 8 xalla Azərbaycan yığmasının ikinci ən yaxşı oyunçusu olub.

## İstinadlar